text: malgratcomunicacio.cat - Portal multimèdia de l'Ajuntament de Malgrat de Mar - L'àrea de Desenvolupament Econòmic i Promoció del Municipi atorga ajudes per fomentar l'obertura de nous negocis
  L'àrea de Desenvolupament Econònic i Promoció del Municipi de l'Ajuntament de Malgrat de Mar té oberta la convocatòria d'ajudes per al foment de l'activitat comercial. Segons ha explicat la regidora de l'àrea, Ester Martínez, totes les persones o empreses que hagin obert un negoci a peu de carrer des de l'octubre de l'any passat fins a l'actualitat poden acollir-se a un ajut puntual de 500 euros.
  L'Ajuntament de Malgrat destina una partida global de 15.000 euros amb l'objectiu de facilitar l'obertura de nous negocis al municipi. De moment ja s'han concedit 6 subvencions. Les persones interessades poden fer la sol·licitud via telemàtica fins a finals d'aquest mes de setembre.